Widelands - en to gd translation catalogue (88 entries)

en: Build up a wood economy
gd: Tog eaconamaidh fiodha

en: Wood Economy
gd: Eaconamaidh fiodha

en: Build three lumberjack’s houses, a forester’s house and a sawmill.
gd: Tog trì taighean coillteir, taigh planntair-choille agus muileann sàbhaidh.

en: Build a quarry
gd: Tog cuaraidh

en: Quarry
gd: Cuaraidh

en: Build a quarry to the south of your headquarters.
gd: Tog cuaraidh gu deas air a’ phrìomh-àras agad.

en: Protect your colony
gd: Dìon do thuineachadh

en: Protect Your Colony
gd: Dìon do thuineachadh

en: Build some blockhouses and sentries around the colony.
gd: Tog taighean-bloca ’s freiceadanan timcheall air an tuineachadh.

en: Start mining marble
gd: Tòisich air marmor a thochladh

en: Marble
gd: Marmor

en: Expand to the east, to start mining marble from the mountain.
gd: Leudaich do ranntair gu ear ach an tòisich thu air marmor a thochladh sna beanntan.

en: Build a stonemason’s house and mining infrastructure
gd: Tog taigh clachair is bun-structar mèinnearachd

en: Stonemason’s house and Mining Infrastructure
gd: Taigh clachair is bun-structar mèinnearachd

en: Build a stonemason’s house and then a complete mining and production infrastructure (coal mine and / or charcoal kiln, iron mine, toolsmithy, weapon smithy, armor smithy and smelting works).
gd: Tog taigh clachair agus bun-structar mèinnearachd ’s dèanadais slàn (mèinn guail agus / no sloc guail-fhiodha, mèinn iarainn, ceàrdach acainnean, ceàrdach arm, ceàrdach armachd agus ceàrdach leaghadair).

en: Provide your miners with food
gd: Thoir biadh dha na mèinnearan agad

en: Food For Your Miners
gd: Biadh dha na mèinnearan

en: Build a tavern to produce some food to sustain our miners.
gd: Tog taigh-tàirn airson biadh a dhèanamh dha na mèinnearan.

en: Of course this means you will need more resources for preparing this food – like fish, meat or bread.
gd: Is ciall dha seo gum bi feum againn air barrachd stòrasan gus am biadh seo ullachadh – can èisg, feòil no aran.

en: To provide these foodstuffs, you can build a fisher’s house, a hunter’s house, a farm, a mill and a bakery.
gd: ’S urrainn dhut taigh-iasgair, taigh-sealgair, tuathanas, muileann ’s taigh-fuine a thogail gus am biadh seo ullachadh.

en: Build a brewery and a winery to supply the miners with some good and strong drinks.
gd: Tog taigh-grùide ’s fìon-lann gus deoch làidir mhath a thoirt dha na mèinnearan.

en: Maybe you will also need a piggery, a vineyard and some wells.
gd: ’S dòcha gum bi feum agad air fail, fìon-lios agus tobar no dhà cuideachd.

en: It’s up to you what you want to build. But remember – coal and iron mines need beer, marble and gold mines need wine and all mines need at least rations, which are produced out of bread OR meat OR fish.
gd: Tha e suas riut fhèin na tha thu airson togail. ach thoir an aire – bidh mèinnean guail ’s iarainn feumach air leann agus mèinnean marmoir ’s òir air fìon agus bidh gach mèinn feumach air greimeagan co-dhiù a nì thu de dh’aran no feòil no iasg.

en: Protect your eastern frontier
gd: Dìon na crìochan agad gu ear

en: Protect Your Eastern Frontier
gd: Dìon na crìochan agad gu ear

en: Build stronger military buildings, such as an outpost, a barrier or a tower, on the eastern frontier.
gd: Tog togalaichean an airm as treasa aig a’ chrìoch gu ear, can gearastanan, taighean-faire no tùir.

en: Build a tower to watch deep inside the enemy territory.
gd: Tog tùr airson sùil a chumail air na thachras fad air falbh air ranntair an nàmhad.

en: Destroy the Barbarian tribe
gd: Mill treubh nan Tùsanach

en: Destroy the Barbarian Tribe
gd: Mill treubh nan Tùsanach

en: Build a barracks to start training soldiers.
gd: Togh taigh-feachd gus oideachadh nan saighdearan a thòiseachadh.

en: Attack and completely destroy the Barbarian buildings as soon as you have enough soldiers.
gd: Thoir ionnsaigh air togalaichean nan Tùsanach uile gus am milleadh air fad cho luath ’s a bhios saighdearan gu leòr agad.

en: Build a fortress on the peninsula (near where the Barbarian headquarters stood before). Finally, this will avoid new settlements of other tribes in that region.
gd: Tog dùn air an rubha (faisg air far an robh prìomh-àras nan Tùsanach). Mar sin, cha tuinich treubhan eile san sgìre ud mu dheireadh thall.

en: A New Island
gd: Eilean ùr

en: Diary of Lutius
gd: An leabhar-latha aig Lutius

note: TRANSLATORS: Lutius - Diary
en: Finally! This island appears to have been made for us, it is a gift from the Gods to my people and myself. Until now, we have only seen a small part of this island, but this part alone is already bringing sunlight to my mind. I feel as if we have found a priceless treasure, a land like paradise.
gd: Mu dheireadh thall! Tha coltas gun deach an t-eilean seo a chruthachadh dhuinne, ’s e tìodhlac o na Diathan don t-slugadh agam agus dhomhsa a th’ ann. Chan eil sinn ach air cnap beag dhen eilean seo fhaicinn gu ruige seo, ach ’s ann gu bheil a’ phàirt seo a’ togail mo chridhe. Ar leam lorg sinn seud nan seud, tìr coltach ri pàrras.

note: TRANSLATORS: Lutius - Diary
en: On this island, we will start our new life. We will build up an outpost for our exile, which perhaps will become a new, beautiful home for every one of us.
gd: ’S ann san eilean seo a thòisicheas sinn air ar beatha ùr. Togaidh sinn tuineachadh nam fògarrach a thèid ’na dhachaigh àlainn ùr airson gach fear dhuinn, ma dh’fhaoidte.

en: The Green Forests
gd: Na coilltean uaine

note: TRANSLATORS: Lutius - Diary
en: As Saledus and I walked through these wonderful forests in the north, we felt that our future had just begun. This land is so peaceful, good and beautiful, I could stay here until the end of my life.
gd: Nuair a choisich mi na coilltean mìorbhaileach gu tuath cuide ri Saledus, bha sinn a’ faireachdainn gun dàinig latha ùr oirnn. Tha an tìr seo cho sìtheil àlainn math, bu toigh leam fuireach an-seo gu latha mo bhàis.

note: TRANSLATORS: Lutius - Diary
en: But until that day, many years may pass! For now, we must concentrate on the present, and build a few lumberjack’s houses and a sawmill to produce some basic building materials.
gd: Ach nach digeadh an latha ud a dh’aithghearr! Feumaidh sinn ar n-aire a thoirt air an latha an-diugh agus taighean do na coilltearan agus muileann sàbhaidh a thogail gus am faigh sinn stuthan togail bunasach.

note: TRANSLATORS: Lutius - Diary
en: But we mustn’t forget to preserve this natural bounty. These forests should last forever, so we really have to build a forester’s house too.
gd: Ach na dìochuimhnicheamaid an stòras nàdarra seo a ghlèidheadh. Bu chòir do na coilltean seo mairsinn gu buan, mar sin feumaidh sinn taigh planntair-choille a thogail cuideachd.

en: The Rocks
gd: Na carraigean

note: TRANSLATORS: Lutius - Diary
en: Later, I walked down to the rocks in the south and looked for a place where we could build a quarry to get some granite for our larger buildings.
gd: An uairsin, chaidh mi sìos gu deas far a bheil carraigean ann agus lorg mi àite far am b’ urrainn dhuinn cuaraidh a thogail gus gaireal airson nan togalach mòra againn fhaighinn.

note: TRANSLATORS: Lutius - Diary
en: Again, I felt like I was in paradise when I noticed that some marble-like stones were among the rocks. It seems that we will soon be able to build strong, luxurious buildings, like those we were accustomed to in Fremil.
gd: Shaoil mi gun robh mi ann am pàrras a-rithist nuair a mhothaich mi do chlachan le coltas marmoir orra am measg nan carraigean. Tha mi ’n dùil gum bi sinn comasach air togalaichean làidir sòghail a thogail mar a bha sinn cleachdte riutha ann am Fremil.

en: Wood for the Colony
gd: Fiodh airson an tuineachaidh

note: TRANSLATORS: Lutius - Diary
en: Good news! Today our wood economy was completed. Now we can be sure that we will have enough wood for our future building projects.
gd: Deagh naidheachd! Chaidh an eaconamaidh fiodha againn a choileanadh an-diugh. Bidh sinn cinnteach a-nis gum faigh sinn fiodh gu leòr airson nan togalaichean ùra againn san àm ri teachd.

en: Stones for the Colony
gd: Clachan airson an tuineachaidh

note: TRANSLATORS: Lutius - Diary
en: Great! Today the building of the quarry was completed. Now we will get enough granite and marble to construct larger buildings.
gd: Nach math sin! Chaidh togail a’ chuaraidh a choileanadh an-diugh. Gheibh sinn gaireal agus marmor gu leòr a-nis gus togalaichean mòra a thogail.

en: Dangerous Ship Parts
gd: Fuighill luinge chunnartach

en: Saledus looks unhappy
gd: Tha Saledus mì-thoilichte

note: TRANSLATORS: Saledus
en: Sire, I don’t want to start a panic, but I found something which gives me a sinking feeling in my stomach and spreads waves of fear in my heart. As I walked down to the southern shore, I found the remains of another ship. I don’t know whether these parts are all that is left of that ship. In any case, these parts do not seem to be old.
gd: A thighearna, chan eil mi airson dragh a chur oirbh, ach lorg mi rudeigin a thug clisgeadh orm agus an t-eagal dha mo chridhe. Nuair a choisich mi sìos dhan chladach gu deas, lorg mi fuigheall luinge eile. Chan eil fios agam nach eil gin eile air fhàgail dhen long sin ach na pìosan ud. Co-dhiù no co-dheth, chan eil coltas sean orra.

note: TRANSLATORS: Saledus
en: Perhaps the people aboard that ship were caught in the same storm which brought us to Malac’ Mor – and were brought to this island.
gd: ’S dòcha gun dàinig an t-aon ghailleann air na daoine a bha air bòrd na luinge ud ’s a thàinig oirnne ’s a thug gu Malac’ Mor sinn – agus gun deach an toirt dhan eilean seo cuideachd.

note: TRANSLATORS: Saledus
en: I beg you to be cautious and to build some blockhouses or sentries around our colony.
gd: Gum bitheadh sibh faiceallach is gun togadh sibh taighean-bloca no freiceadanan timcheall air an tuineachadh againn.

en: Marble on the Mountain
gd: Marmor air a’ bheinn

en: Saledus smiles
gd: Tha fiamh a’ ghàire air Saledus

note: TRANSLATORS: Saledus
en: Sire, I’ve got good news for you: As I walked to the east, I found a larger mountain. I am not absolutely sure – a geologist should check if I am right – but I believe we could mine marble from some places on the mountain.
gd: A thighearna, tha deagh naidheachd agam dhuibh: nuair a choisich mi gu ear, lorg mi beinn mhòr. Chan eil mi buileach cinnteach – bu chòir do chlach-eòlaiche dearbhadh a bheil mi ceart – ach saoilidh mi gum b’ urrainn dhuinn marmor a thogail àiteigin sa bheinn ud.

note: TRANSLATORS: Saledus
en: It would be a good source for bolstering our supply of quality marble, beyond the meager quantities available from the quarry. Perhaps you were right when you said that this island was like paradise.
gd: ’S e stòras math a bhiodh ann gus cur ris an deagh-mharmor againn o nach fhaigh sinn ach gu gann e on chuaraidh. Feumaidh gun robh sibh ceart nuair a thuirt sibh gun robh an t-eilean seo coltach ri pàrras.

note: TRANSLATORS: Saledus
en: Please, expand to that mountain and start mining marble.
gd: Nach leudaich sibh ar ranntair gu ear ach an tòisicheamaid air marmor a thochladh sna beanntan?

en: Further Mountains
gd: Barrachd bheanntan

en: Saledus is excited
gd: Tha Saledus air a thogail

note: TRANSLATORS: Saledus
en: By the Gods, this is an unbelievable stroke of fortune! There are two more mountains, and it seems that one has a large quantity of coal and the other of iron ore. I advise you to immediately build iron and coal mines (or at least charcoal kilns), smelting works, toolsmithies, armor and weapon smithies.
gd: A dhiathan, abair thusa gur e deagh-fhortan a tha seo! Tha dà bheinn eile ann agus coltas air an dàrna tè gu bheil grunn guail innte agus clach-iarainn san tè eile. Mholainn-sa gun tog sibh mèinnean iarainn ’s guail (no sluic guail-fhiodha) sa bhad agus ceàrdaichean leaghadair, acainnean, armachd ’s arm.

note: TRANSLATORS: Saledus
en: However: for all these bigger buildings, we need better and more elegant building materials. So you have to build a house for the stonemason, who will cut columns from marble.
gd: Ach thoiribh an aire: feumaidh sinn stuthan togail nas fheàrr ’s nas uaisle airson nan togalaichean mòra sin. Mar sin, feumaidh sibh taigh a thogail dhan chlachair a ghearras colbhan on mharmor.

note: TRANSLATORS: Saledus
en: After everything, we can now begin to live like we did in Fremil.
gd: Chan fhada gus am bi sinn beò mar a b’ àbhaist ann am Fremil a-nis.

en: Food for the Miners
gd: Biadh dha na mèinnearan

en: Amalea enters…
gd: Tha Amalea a’ tighinn a-steach…

note: TRANSLATORS: Amalea
en: Lutius, don’t you think you forgot something important?
gd: A Lutius, saoil na dhìochuimhnich thu dad cudromach?

note: TRANSLATORS: Amalea
en: It’s nice, and of course a good idea, to build mines, which will give us a more comfortable life, but the people working in the mines are unhappy with the current situation. They have to do hard work and have no time for making their own food.
gd: Tha e snog agus ’s e deagh-bheachd a th’ ann gun teagamh mèinnean a thogail a bheir beatha nas cofhurtaile dhuinn ach tha na daoine a tha ag obair sna mèinnean mì-thoiliche leis an t-suidheachadh aca. Feumaidh iad obair gu cruaidh ’s chan eil ùine aca gus am biadh aca fhèin a dhèanamh.

note: TRANSLATORS: Amalea
en: What do you think about helping them out? I can’t tell you what we need exactly… but here are my recommendations:
gd: Saoil dè nì thu gus an cuideachadh? Chan eil fios agam dè dh’fheumas sinn gu pongail… ach seo mo bheachdan dhut:

en: Our New Tavern
gd: An taigh-tàirn ùr againn

en: Amalea smiles
gd: Tha fiamh a’ ghàire air Amalea

note: TRANSLATORS: Amalea
en: I just visited our new tavern ‘At the palms’. The beer they serve is really tasty. You really should have a drink there, too.
gd: Tha mi air tadhal air an taigh-tàirn “Fon Craobh-phailm” ùr againn. Tha an leann aca fìor mhath. Bu chòir dhut fhèin a dhol ann agus glainne no dhà a ghabhail.

note: TRANSLATORS: Amalea
en: It is good to see that we have now got a warmer and more familiar environment on our island. Thank you, Lutius.
gd: Nach math gu bheil àrainneachd choibhneil bhlàth san eilean againn a-nis. Mòran taing, a Lutius.

en: The Barbarians
gd: Na Tùsanaich

note: TRANSLATORS: Lutius - Diary
en: By the Gods! This is absolutely terrible. It seems as if we stand close to a test – and it seems as if Saledus was right with his fear concerning the shipwreck he found.
gd: A dhiathan! Abair thusa gun dàinig an droch-fhortan oirnn a-rithist. Tha deuchainn romhainn a-rèir coltais – agus dhomhsa dheth bha Saledus ceart nuair a bha e amharasach mun long bhriste a lorg e.

note: TRANSLATORS: Lutius - Diary
en: Today, as I walked down to the eastern shore, I got a shock. I caught sight of one of those hated, evil, Barbarian tribes with whom we have had so many problems before.
gd: Nuair a choisich mi oirthir an ear an-diugh, thàinig an clisgeadh orm. Chunnaic mi fear de na treubhan olca Tùsanach as fuathail leam ’s a dh’adhbharaich grunn dhuilgheadasan dhuinn roimhe.

note: TRANSLATORS: Lutius - Diary
en: At first, I was naive and hoped that they were peaceful, but as soon as one of them saw me, they charged towards me and started attacking me with their throwing spears. Thanks be to the Gods that I was able to flee and hide myself, before retreating back to our colony under cover of darkness.
gd: Nach mise a bha gorm aig an toiseach ’s làn dòchais gum biodh iad sìtheil ach cho luath ’s a mhothaich iad dhomh, ghabh iad orm leis na sleaghan tilgeil aca. Taing do na diathan gun deach leam teicheadh agus m’ fhalach mus do chùlaich mi don tuineachadh againn air an oidhche.

note: TRANSLATORS: Lutius - Diary
en: Anyway, we must build stronger military buildings as soon as possible.
gd: ’S e cnag na cùise gum feum sinn togalaichean an airm nas treuna a thogail cho luath ’s a ghabhas.

en: Command to Attack
gd: Òrdugh ionnsaighe

note: TRANSLATORS: Lutius - Diary
en: That’s good. The first big military building is complete and the mining infrastructure is getting better and better. Now we should think about preparing ourselves for battle.
gd: ’S math sin. Tha a’ chiad togalach mòr an airm deiseil agus tha bun-structar na mèinnearachd air a dhol am feabhas. Bu chòir dhuinn beachdachadh air ar n-ullachadh airson a’ chogaidh a-nis.

en: Victory
gd: Buaidh

note: TRANSLATORS: Lutius - Diary
en: Today is a proud day. We have fought for our new home and risen victorious.
gd: ’S e latha moite a th’ ann an-diugh. Shabaid sinn airson ar dachaigh ùr agus chaidh an latha leinn.

note: TRANSLATORS: Lutius - Diary
en: There are still a few Barbarians hiding on our island, but I am sure that we will find them soon. Every Barbarian who doesn’t attack us will be put in a boat with the other peaceful ones, and sent back to their country.
gd: Tha cuid de na Tùsanaich nam falach san eilean againn fhathast, ach tha mi cinnteach gun lorg sinn iad a dh’aithghearr. Thèid gach Tùsanach a bheir ionnsaigh oirnn a chur air bàta leis an fheadhainn sìtheil eile agus a thilleadh don dùthaich aca fhèin.

en: We have established a working economy, trained new soldiers and driven the Barbarians from the island. Now we can think about our next steps.
gd: Tha sinn air eaconamaidh a dh’obraicheas a stèidheachadh, air saighdearan ùra oideachadh agus air na Tùsanaich a thoirt far an eilein. ’S urrainn dhuinn beachdachadh air na h-ath-cheuman a-nis.

en: As Time is Running By
gd: Tha an ùine a’ dol seachad

en: 7 days later…
gd: 7 làithean às dèidh seo…

en: A Message
gd: Teachdaireachd

note: TRANSLATORS: Lutius - Diary
en: Today a pigeon landed on our island. It brought a message which fills me with dark thoughts and brings back my fears.
gd: Thàinig calman don eilean againn an-diugh. Thug e naidheachd dhuinn a chuir an leann-dubh ’s an t-eagal orm.

note: TRANSLATORS: Lutius - Diary
en: The message was addressed to me, begging me to come back to Fremil. It says that the Empire is at war with the Barbarians. They were attacked from the north by the tribe that I was forbidden to attack. It is clear to me what I must do…
gd: Chaidh an teachdaireachd a chur thugamsa, a’ guidhe gun tillinn gu Fremil. Tha i ag ràdh gu bheil an Ìmpireachd a’ cogadh ris na Tùsanaich. Chaidh ionnsaigh a thoirt orra on taobh tuath leis an treubh nach d’ fhuair mi cead gus ionnsaigh a thoirt orra. Tha e follaiseach dè dh’fheumas mi dèanamh a-nis…

en: You have completed this mission. You may continue playing if you wish, otherwise move on to the next mission.
gd: Tha thu air am misean seo a choileanadh. Faodaidh tu leantainn air adhart a’ cluiche ma thogras tu no gluasad air adhart dhan ath-mhisean.
